section_heading: Produkcija
paragraph_text: Ovo je prva od samo dvije epizode koje je režirao autor serije, David Chase. Druga je završnica serije, "Made in America". Iako je ova epizoda na DVD izdanju nazvana "The Sopranos", tijekom originalnog emitiranja i kasnijeg repriziranja zvala se "Pilot". Pret-produkcija je počela u ljeto 1997., godinu i pol prije nego što se serija pojavila na televiziji. Tijekom te jednogodišnje stanke, James Gandolfini je zbog uloge Tonyja nabio 30-ak kilograma i podvrgnuo se glasovnim vježbama. U "Pilotu" su Siberia Federico i Michael Santoro igrali Irinu i oca Phila. U budućim su ih epizodama zamijenili Oksana Babiy i Paul Schulze. Mesnica korištena kao okupljalište je Centanni's Meat Market, stvarna mesnica u Elizabethu, New Jersey. No, kako je mesnica imala dosta prometa, a vlasnicima lokalnih trgovina je smetalo stalna produkcija, HBO je otkupio napuštenu lokaciju u Kearnyju, New Jersey koja je postala Satriale's Pork Store.